বিশ্ব অর্থনীতিতে চীনের প্রাধান্যের সূচনা? | উপসম্পাদকীয় | Jugantor
বুধবার, ৩০ আগস্ট ২০১৭
ই-পেপার
ফনেটিক ইউনিজয়
সার্চ

আজকের পত্রিকা
প্রথম পাতা
শেষ পাতা
খেলা
খবর
দশ দিগন্ত
শিল্প বাণিজ্য
আনন্দ নগর
টিউটোরিয়াল
বাতায়ন
উপসম্পাদকীয়
বাংলার মুখ
নগর-মহানগর
আইটি বিশ্ব
ঘরে বাইরে
উত্তরের জনপদ
আবহমান চট্টগ্রাম
রাজধানীর খবর
জাতীয়
আন্তর্জাতিক
সম্পাদকীয়
খেলা
অর্থনীতি
সারা দেশ
বিনোদন
শিক্ষাঙ্গন
পবিত্র হজ
ফিচার
প্রতিমঞ্চ (৩০ মে, ২০১৭)ঘরে বাইরে (৩০ মে, ২০১৭)সাহিত্য সাময়িকী (২৬ মে, ২০১৭)ইসলাম ও জীবন (২৬ মে, ২০১৭)সুস্থ থাকুন (২৭ মে, ২০১৭)সুরঞ্জনা (২৯ মে, ২০১৭)অর্থনীতি (২৮ মে, ২০১৭)তারাঝিলমিল (২৫ মে, ২০১৭)স্বজন সমাবেশ (২৪ মে, ২০১৭)প্রকৃতি ও জীবন (২৭ মে, ২০১৭)পরবাস (২০ মে, ২০১৭)বৈশাখ সংখ্যা (১৪ এপ্রিল, ২০১৭)চাকরির খোঁজ (২৬ মে, ২০১৭)স্বাধীনতা দিবস সংখ্যা (২৬ মার্চ, ২০১৭)আন্তর্জাতিক নারী দিবস (০৮ মার্চ, ২০১৭)আলোকচিত্রে মহান স্বাধীনতা দিবস (২৭ মার্চ, ২০১৭)আলোকচিত্রে বর্ষবরণ (১৬ এপ্রিল, ২০১৭)বিচ্ছু (২৮ মে, ২০১৭)
দ্বিতীয় সংস্করণ
বিচ্ছু
প্রথম পাতা
শেষ পাতা
খেলা
খবর
দশ দিগন্ত
শিল্প বাণিজ্য
আনন্দ নগর
টিউটোরিয়াল
বাতায়ন
উপসম্পাদকীয়
বাংলার মুখ
নগর-মহানগর
আইটি বিশ্ব
ঘরে বাইরে
উত্তরের জনপদ
আবহমান চট্টগ্রাম
রাজধানীর খবর
আজকের পত্রিকা / উপসম্পাদকীয়
এম এ খালেক    |
প্রকাশ : ৩০ মে, ২০১৭ ০০:০০:০০ প্রিন্ট
বিশ্ব অর্থনীতিতে চীনের প্রাধান্যের সূচনা?
মার্কিন প্রেসিডেন্ট ডোনাল্ড ট্রাম্পের ‘আমেরিকা ফার্স্ট’ নীতি অনুসরণের ফলে বিশ্ব অর্থনীতিতে যুক্তরাষ্ট্রের প্রাধান্য ক্ষুণœ হওয়ার আশঙ্কা সৃষ্টি হয়েছে। বিশ্লেষকরা মনে করছেন, আগামীতে বিশ্ব অর্থনীতিতে যুক্তরাষ্ট্রের অবস্থান দুর্বল হওয়ার কারণে যে শূন্যতা সৃষ্টি হবে তা পূরণের জন্য চীন এগিয়ে যেতে পারে। ডোনাল্ড ট্রাম্প প্রেসিডেন্টের দায়িত্ব গ্রহণের পর এক নির্বাহী আদেশে ট্রান্স প্যাসিফিক পার্টনারশিপ (টিপিপি) চুক্তি থেকে যুক্তরাষ্ট্রকে সরিয়ে নেন। তখন অনেকেই আশা করেছিলেন চীন টিপিপি চুক্তিভুক্ত হয়ে এ জোটের নেতৃত্ব দিতে পারে। কিন্তু চীন তখন এ ব্যাপারে তেমন কোনো আগ্রহ প্রদর্শন করেনি। কারণ চীনের লক্ষ্য ছিল আরও সুদূরপ্রসারী ও ব্যাপক। আগামীতে বিশ্ব অর্থনীতিতে চীন যে যুক্তরাষ্ট্রের শক্ত প্রতিপক্ষ হতে চলেছে তা ইতিমধ্যেই স্পষ্ট হয়ে উঠেছে। বিশ্ব অর্থনীতিতে নতুন মাত্রা যোগ করার লক্ষ্যে গত ১৪ ও ১৫ মে চীনের রাজধানী বেইজিংয়ে অনুষ্ঠিত হল ‘ওয়ান বেল্ট ওয়ান রোড’ বা ‘ওবর’-এর মহাসমাবেশ। উন্মুক্ত ও বহুজাতিক বাণিজ্য ব্যবস্থা গড়ে তোলার জন্য এ সম্মেলনের আয়োজন করা হয়। যুক্তরাষ্ট্রের প্রেসিডেন্ট ডোনাল্ড ট্রাম্প, রাশিয়ার প্রেসিডেন্ট ভ্লাদিমির পুতিনসহ ৩০টি দেশের রাষ্ট্র ও সরকারপ্রধানসহ প্রায় ৭৫টি দেশ ও সংস্থার প্রতিনিধিরা এ সম্মেলনে যোগদান করেন। ভারত এ সম্মেলন বয়কট করে। চীনের প্রস্তাবিত এ মহাসড়ক পাকিস্তান নিয়ন্ত্রিত কাশ্মীরের ওপর দিয়ে যাবে। ভারত কাশ্মীরকে তার নিজস্ব রাজ্য বলে মনে করে। কাজেই তারা এ সম্মেলন বয়কট করেছে। কিন্তু অনেকেই ভারতীয় এ সিদ্ধান্তকে একটি বিরাট ভুল হিসেবে আখ্যায়িত করেছেন। তারা বলছেন, এ সিদ্ধান্তের ফলে ভারত বিশ্ব অর্থনীতি থেকে অনেকটাই পিছিয়ে পড়বে। কারণ এটা কোনো রাজনৈতিক সিদ্ধান্ত নয়, এটা একান্তভাবেই অর্থনৈতিক পরিকল্পনা।
ওয়ান বেল্ট ওয়ান রোড প্রকল্পটি চীনের একটি উচ্চাভিলাষী প্রকল্প। এ প্রকল্পের উদ্দেশ্য হচ্ছে এশিয়া, আফ্রিকা ও ইউরোপের মধ্যে সড়ক যোগাযোগ স্থাপনের মাধ্যমে সংশ্লিষ্ট অঞ্চলের দেশগুলোর পারস্পরিক সহযোগিতার দ্বার উন্মেচিত করা। আরও পরিষ্কারভাবে বলতে গেলে বলতে হয়, ওইসব দেশ ও অঞ্চলের সঙ্গে সহজ যোগাযোগ স্থাপনের মাধ্যমে বিনিয়োগ ও বাণিজ্য ক্ষেত্রে চীনের গুরুত্বকে আরও বৃদ্ধি করা। চীন এখন চাচ্ছে তার সস্তা পণ্য ও সেবা বিশ্বব্যাপী ছড়িয়ে দিতে। ওয়ান বেল্ট ওয়ান রোড প্রকল্পের মাধ্যমে যেসব দেশ ও অঞ্চল পরস্পর সংযুক্ত হবে তারা মোট বিশ্ব জনসংখ্যার ৬৫ শতাংশ ধারণ করে। এ ছাড়া বিশ্ব জিডিপির এক-তৃতীয়াংশ এসব দেশের দখলে রয়েছে। এসব দেশের মাধ্যমে বিশ্বের মোট পণ্য ও সেবার এক-চতুর্থাংশ চলাচল করে। এ প্রকল্পের মাধ্যমে ভূমি, নৌ, রেল যোগাযোগ অবকাঠামো গড়ে তোলা হবে। এ প্রকল্পের মাধ্যমে পণ্য ও সেবা পরিবহন, গ্যাস পাইপলাইন, জ্বালানি তেল পরিবহন, ব্রিজ, পাওয়ার প্লান্ট স্থাপন করা হবে।
চীনা প্রেসিডেন্ট শি জিনপিং ২০১৩ সালে সর্বপ্রথম ওয়ান বেল্ট ওয়ান রোড প্রকল্পের রূপরেখা প্রকাশ করেন। তিনি বলেন, এটা মূলত বিশ্ব অর্থনীতিকে চাঙ্গা করার একটি কৌশলমাত্র। প্রাথমিকভাবে এ প্রকল্পে আওতাভুক্ত দেশের সংখ্যা দেখানো হয় চীনসহ ৬৫। দেশগুলো এশিয়া, ইউরোপ, মধ্যপ্রাচ্য ও আফ্রিকায় অবস্থিত। উল্লিখিত দেশগুলোকে একটি সাধারণ সড়ক যোগাযোগের আওতায় এনে অবকাঠামোগত উন্নয়নের জন্য ৫ ট্রিলিয়ন মার্কিন ডলার ব্যয় হবে বলে ধারণা করা হয়েছিল। কিন্তু এখন মনে হচ্ছে এ ব্যয়ের পরিমাণ আরও বাড়বে। সদ্য সমাপ্ত ওবর শীর্ষ সম্মেলনে মার্কিন যুক্তরাষ্ট্র এবং রাশিয়াসহ মোট ২০টি দেশের রাষ্ট্রপ্রধান ও সরকারপ্রধান অংশগ্রহণ করেন। অবশিষ্টদের বেশিরভাগই এশিয়া অঞ্চলের দেশ, যারা অর্থনৈতিকভাবে চীনের ওপর নির্ভরশীল। অবশিষ্ট দেশগুলো তাদের বিভিন্ন পর্যায়ের প্রতিনিধিদের এ সম্মেলনে প্রেরণ করেছে অথবা এ উদ্যোগের সঙ্গে যুক্ত থাকার ব্যাপারে সম্মতি জ্ঞাপন করেছে।
এ কর্মসূচির আওতায় মোট কতগুলো প্রকল্প গ্রহণ করা হবে সে ব্যাপারে চীন এখনও পর্যন্ত কোনো পূর্ণাঙ্গ তালিকা প্রকাশ করেনি। ওয়ান বেল্ট ওয়ান রোড প্রকল্পের আওতায় এমন কিছু দেশ রয়েছে, যারা রাজনৈতিকভাবে সম্পূর্ণ ভিন্ন মেরুতে অবস্থান করে। ফলে প্রাথমিক পর্যায়ে এদের একই ছাদের নিচে নিয়ে আসাটাই সবচেয়ে বেশি প্রয়োজন ছিল। চীন সেই দুরূহ কাজটিই অত্যন্ত সফলভাবে সম্পন্ন করেছে। ২০১৩ সালে প্রথম ওবর কর্মসূচি প্রকাশ করার পর থেকে এ পর্যন্ত চীনা ৫০টি রাষ্ট্রীয় মালিকানাধীন প্রতিষ্ঠান ১ হাজার ৭০০ প্রকল্পে অর্থায়ন করেছে। ইতিমধ্যেই ওবরের আওতায় ৪৬ বিলিয়ন মার্কিন ডলার ব্যয় সংবলিত চীন-পাকিস্তান করিডোর, চীন ও সিঙ্গাপুরকে যুক্তকারী ৩ হাজার কিলোমিটার হাইস্পিড রেলওয়ে সংযোগ লাইন, মধ্য এশিয়া পর্যন্ত গ্যাস পাইপলাইন প্রকল্পে অর্থায়ন করেছে। ওবর দেশগুলোর মধ্যে টেলিযোগাযোগসহ ৭টি সেক্টরে ৫০০ বিলিয়ন মার্কিন ডলার ব্যয় সংবলিত প্রকল্প হাতে নেয়া হয়েছে। চীনা প্রেসিডেন্ট তার ভাষণে বলেছেন, ‘ওয়ান বেল্ট ওয়ান রোড’ প্রকল্পের আওতায় আগামীতে চীন অতিরিক্ত আরও ১২৪ বিলিয়ন মার্কিন ডলার বিনিয়োগ করবে। এর মধ্যে ২০১৫ সালে আনুষ্ঠানিকভাবে যাত্রা শুরু করা রাষ্ট্রীয় মালিকানাধীন সিল্ক রোড ফান্ড থেকে ৪০ বিলিয়ন মার্কিন ডলার প্রদান করা হবে। অবশিষ্ট অর্থের জোগান দেবে চায়না ডেভেলপমেন্ট ব্যাংক এবং এক্সপোর্ট-ইম্পোর্ট ব্যাংক অব চায়না।
আগামীতে বিশ্ব অর্থনীতিতে, এমনকি রাজনীতিতেও ওয়ান বেল্ট ওয়ান রোড প্রকল্পটি বিশেষ অবদান রাখবে বলে মনে হয়। চীন এ উদ্যোগ নিয়ে অন্যদের দৃষ্টি আকর্ষণ করতে সক্ষম হয়েছে। আপাতদৃষ্টিতে এ মেগা প্রকল্পটি চীন ও অন্যান্য দেশের মধ্যে অর্থনৈতিক সহযোগিতার দ্বার উন্মোচন করবে বলেই মনে হচ্ছে। চীনা প্রেসিডেন্ট সবাইকে এ উদ্যোগে শামিল হওয়ার জন্য আহ্বান জানিয়েছেন। এমনকি ভারত শুরু থেকেই এ প্রকল্পের বিরোধিতা করলেও তিনি ভারতের কোনো সমালোচনা না করে বরং ভারতকে এ উদ্যোগে শামিল হওয়ার জন্য আহ্বান জানিয়েছেন। চীনের সাফল্য এখানেই যে, ওয়ান বেল্ট ওয়ান রোড প্রকল্পের উদ্যোক্তা চীন হলেও তার সঙ্গে আন্তর্জাতিক ক্ষেত্রে বিরোধিতাকারী দেশ ও সংস্থাকেও সে একই ছাদের নিচে নিয়ে আসতে সমর্থ হয়েছেন। এ মেগা প্রকল্প বাস্তবায়িত হলে তা চীনের অর্থনৈতিক উন্নয়নের পাশাপাশি বিশ্বের অন্যান্য দেশের অর্থনৈতিক উন্নয়নের ক্ষেত্রেও তাৎপর্যপূর্ণ অবদান রাখবে, এটা অধিকাংশ অর্থনীতিবিদই মনে করছেন। চীন একসময় সমাজতান্ত্রিক অর্থনীতি অনুসরণ করলেও এখন পুরোপুরি মুক্তবাজার অর্থনীতির পথে চালিত হচ্ছে। কারণ তারা মুক্তবাজার অর্থনীতির সুফল পেতে শুরু করেছে। চীন খুব ভালো করেই জানে, মুক্তবাজার অর্থনীতি অনুসৃত না হলে তার পণ্য বিশ্বব্যাপী বাজার দখল করতে পারবে না। এক সময়ের মুক্তবাজার অর্থনীতির কট্টর অনুসারী যুক্তরাষ্ট্রই বরং এখন ধীরে ধীরে মুক্তবাজার অর্থনীতির ধারণা থেকে বেরিয়ে আসার চেষ্টা করছে। অনেকে আবার একটু অতীতচারী হয়ে এ মেগা প্রকল্পকে যুক্তরাষ্ট্রের ‘মার্শাল প্ল্যানের’ সঙ্গে তুলনা করতে চাচ্ছেন। উল্লেখ্য, দ্বিতীয় বিশ্বযুদ্ধের পর যুক্তরাষ্ট্রের অর্থনৈতিক অবস্থা দুর্বল হয়ে পড়ে। সেই অবস্থা থেকে উত্তরণের জন্য যুক্তরাষ্ট্র ‘মার্শাল প্ল্যান’ নামে মহাপরিকল্পনা গ্রহণ করে। মূলত সেই মেগা প্রকল্পই যুক্তরাষ্ট্রকে পরবর্তীকালে বিশ্বের এক নম্বর অর্থনৈতিক পরাশক্তিতে পরিণত করে। এটা কার না জানা যে, অর্থনৈতিক শক্তিতে বলীয়ান না হলে একটি দেশের পক্ষে কখনই সামরিক শক্তিতে শ্রেষ্ঠত্ব অর্জন করা সম্ভব নয়। মার্শাল প্ল্যান বাস্তবায়নে যুক্তরাষ্ট্রের ব্যয় হয়েছিল ১৩০ বিলিয়ন মার্কিন ডলার। চীন যদি যুক্তরাষ্ট্রের সেই উদাহরণ অনুসরণ করে থাকে তাতেও অবাক হওয়ার কিছু নেই। কারণ সাম্প্রতিক সময়ে কয়েক বছর চীন উচ্চমাত্রায় প্রবৃদ্ধি অর্জন করার পর তাদের অর্থনীতির গতি কিছুটা হলেও শ্লথ হয়ে এসেছে। আগামীতে চীনের অর্থনৈতিক ক্ষেত্রে পিছিয়ে পড়ার আশঙ্কা রয়েছে। চীন যদি ওয়ান বেল্ট ওয়ান রোড প্রকল্পের মাধ্যমে তার অর্থনীতিকে আরও চাঙ্গা করতে পারে তা হলে ক্ষতি কী? কারণ এ প্রকল্পের সুফল শুধু চীন একাই ভোগ করবে না, অন্যান্য দেশও সমভাবে উপকৃত হবে।
মাত্র কয়েক বছর আগে চীন জাপানের আধিপত্যকে খর্ব করে বিশ্বের দ্বিতীয় বৃহত্তম অর্থনৈতিক শক্তিতে পরিণত হয়েছে। জাপান ৪৪ বছর ধরে বিশ্বের দ্বিতীয় শক্তিশালী অর্থনীতি হিসেবে বিবেচিত হচ্ছিল। চীন জাপানকে টপকে নিজেকে দ্বিতীয় বিশ্ব অর্থনৈতিক শক্তিতে পরিণত করেছে। বিশ্বের অধিকাংশ অর্থনীতিবিদ মনে করেন, ২০১৫ সালের মধ্যেই চীন অর্থনৈতিক শক্তির দিক থেকে মার্কিন যুক্তরাষ্ট্রকে অতিক্রম করে বিশ্বের এক নম্বর অর্থনৈতিক পরাশক্তিতে পরিণত হতে যাচ্ছে। তবে এজন্য চীনকে আরও উদারভাবে মুক্তবাজার অর্থনীতি অনুসরণ করতে হবে। প্রতিটি জাতির অর্থনৈতিক উন্নয়নের জন্য সঠিক পরিকল্পনা একান্ত প্রয়োজন। চীন তার অর্থনৈতিক উন্নয়নের জন্য এতদিন মূলত অভ্যন্তরীণ শক্তিকে কাজে লাগিয়েছে। এতে তারা ব্যাপক সাফল্য পেয়েছে। এখন তারা বিশ্ব অর্থনীতিতে আরও নিবিড়ভাবে যুক্ত হওয়ার চেষ্টা করছে। এরই একটি দৃষ্টান্ত হচ্ছে ওয়ান বেল্ট ওয়ান রোড প্রকল্প। তারা সারা বিশ্বকে বোঝাতে সক্ষম হয়েছে, এ প্রকল্পের পেছনে চীনের কোনো রাজনৈতিক অভিলাষ নেই। তারা অর্থনৈতিক উন্নয়নের জন্যই কাজ করছে। যুক্তরাষ্ট্রের প্রেসিডেন্ট ডোনাল্ড ট্রাম্প, যিনি কিছুদিন আগেও চীনকে নানাভাবে হুমকি দিয়ে আসছিলেন, তিনিও এখন অনেকটাই নরম সুরে কথা বলতে শুরু করেছেন। যুক্তরাষ্ট্র, রাশিয়া এবং চীন যদি একই প্লাটফর্মে দাঁড়িয়ে কোনো সিদ্ধান্ত গ্রহণ করে, সেই সিদ্ধান্তের গুরুত্ব নিশ্চিতভাবেই অনেক বেশি। বিশেষ করে চীন ও যুক্তরাষ্ট্রের মধ্যে দ্বিপাক্ষিক সম্পর্কের ক্ষেত্রে টানাপোড়েন চলছে অনেক দিন ধরেই। যুক্তরাষ্ট্র বারবারই অভিযোগ করে আসছিল, চীন পরিকল্পিতভাবে তার স্থানীয় মুদ্রার মান কমিয়ে রাখছে। ফলে যুক্তরাষ্ট্রের পণ্য চীনা বাজারে স্থানীয় পণ্যের সঙ্গে প্রতিযোগিতায় মার খাচ্ছে। অন্যদিকে যুক্তরাষ্ট্রের বাজারে চীনা কম দামি পণ্যের সঙ্গে স্থানীয় পণ্য প্রতিযোগিতায় কুলিয়ে উঠতে পারছে না। ডোনাল্ড ট্রাম্প প্রেসিডেন্ট নির্বাচিত হওয়ার আগে স্থানীয় বাজারে চীনা পণ্যের ওপর ৪০ শতাংশ হারে শুল্কারোপের হুমকি দিয়েছিলেন। কিন্তু পরবর্তীকালে চীনা প্রেসিডেন্ট ও মার্কিন প্রেসিডেন্টের মধ্যে টেলিফোনে আলাপের পরিপ্রেক্ষিতে সে সিদ্ধান্ত কার্যত বন্ধ হয়ে গেছে বলেই মনে হচ্ছে। যুক্তরাষ্ট্র যেভাবে সংরক্ষণবাদী অর্থনীতির দিকে ঝুঁকে পড়ছে তাতে আগামীতে বিশ্ব অর্থনীতিতে তার শ্রেষ্ঠত্ব হারানোর আশঙ্কা প্রবল। এ অবস্থায় চীন সেই শূন্যস্থান পূরণে এগিয়ে আসবে এতে অবাক হওয়ার কিছু নেই। শ্রেষ্ঠত্বের সম্ভাব্য শূন্যস্থান তো আর এমনি এমনি পূরণ হবে না। এজন্য পরিকল্পনা এবং উপযুক্ত কার্যক্রম প্রয়োজন। ওয়ান বেল্ট ওয়ান রোড প্রকল্পের মাধ্যমে চীন সেই পরিকল্পনাই বাস্তবায়ন করতে চলেছে।
এম এ খালেক : অর্থনীতিবিষয়ক কলাম লেখক
আরো পড়ুন
সরকার ও সুপ্রিমকোর্টের সংঘর্ষের হিসাব-নিকাশ
শীর্ষ খবর
সর্বশেষ খবর
জাতীয়
মিয়ানমারকে চাপ দিতে যুক্তরাষ্ট্রের প্রতি প্রধানমন্ত্রীর আহ্বান
জমে ওঠেনি রাজধানীর পশুর হাট
আন্তর্জাতিক
ফিলিস্তিনে ইসরাইলের বসতি স্থাপন অবৈধ: জাতিসংঘ মহাসচিব
মালয়েশিয়ায় হাজারো মানুষের বিক্ষোভে কান্নার রোল
রাজনীতি
ঈদের দিনেও ত্রাণ দেবে বিএনপি
আবারও জঙ্গিবাদ মাথাচাড়া দিতে পারে: সেতুমন্ত্রী
খেলা
বাংলাদেশের জয়ে যা লিখলেন শেহওয়াগ
দ্বিতীয় টেস্টের বাংলাদেশ দল ঘোষণা
বাঙালিদের হাতে সম্ভ্রম খোয়ালো অস্ট্রেলিয়া!
টেস্টে বাংলাদেশের যত জয়
বাসের চালক ও সুপারভাইজারের স্বীকারোক্তিমূলক জবানবন্দি
'৭৫-এর পর ক্ষমতাসীনরা খুনিদের পক্ষে ছিল: প্রধানমন্ত্রী
ধর্ষণে ব্যর্থ হয়ে প্রেমিকাকে গলাকেটে হত্যা
মুশফিক-সাকিবদের সুখবর দিলেন পাপন
‘লাব্বাইক’ ধ্বনিতে মুখরিত মিনা
এবার অনলাইনে মিলবে কসাই
অর্ধলাখ বিপর্যস্ত রোহিঙ্গার বাংলাদেশে আশ্রয়
ভালুকায় নিহত জঙ্গি আলমের স্ত্রী ৭ দিনের রিমান্ডে
প্রথম পাতা
শেষ পাতা
খবর
নগর-মহানগর
সম্পাদকীয়
উপসম্পাদকীয়
বাতায়ন
আইটি বিশ্ব
দশ দিগন্ত
আনন্দ নগর
খেলা
টিউটোরিয়াল
শিল্প বাণিজ্য
বাংলার মুখ
ঘরে বাইরে
প্রতিমঞ্চ
উত্তরের জনপদ
আবহমান চট্টগ্রাম
শোক সংবাদ
দ্বিতীয় সংস্করণ
RSS Feed
Mobile App
ভারপ্রাপ্ত সম্পাদক : সাইফুল আলম, প্রকাশক : সালমা ইসলাম
প্রকাশক কর্তৃক ক-২৪৪ প্রগতি সরণি, কুড়িল (বিশ্বরোড), বারিধারা, ঢাকা-১২২৯ থেকে প্রকাশিত এবং যমুনা প্রিন্টিং এন্ড পাবলিশিং লিঃ থেকে মুদ্রিত।
পিএবিএক্স : ৮৪১৯২১১-৫, রিপোর্টিং : ৮৪১৯২২৮, বিজ্ঞাপন : ৮৪১৯২১৬, ফ্যাক্স : ৮৪১৯২১৭, সার্কুলেশন : ৮৪১৯২২৯। ফ্যাক্স : ৮৪১৯২১৮, ৮৪১৯২১৯, ৮৪১৯২২০
E-mail: jugantor.mail@gmail.com
Design and Developed by
উপরে
শিরোনাম :
বাঙালিদের হাতে সম্ভ্রম খোয়ালো অস্ট্রেলিয়া!       মুশফিক-সাকিবদের সুখবর দিলেন পাপন       দেখা হবে স্বাধীন আরাকানে নয়তো জান্নাতে       বাংলাদেশ কতটা আগ্রাসী তা অস্ট্রেলিয়াও বুঝেছে: মুশফিক       নব্য জেএমবির আইটি প্রধান ফের গ্রেফতার